אפרת קליפשטיין

**אפרת קליפשטיין** (באנגלית: Efrat Klipshtein)(נולדה ב-1971) היא אמנית רב תחומית שמרכז עשייתה בעולמות הפיסול וההצבה. קליפשטיין היא סמנכ"לית בכירה ואוצרת ראשית ברמת הנדיב. הייתה האוצרת הראשית של אגף הנוער והחינוך לאמנות ע"ש רות במוזיאון ישראל. ניהלה את תוכניות הלימודים בבסיס לאמנות ותרבות ועבדה שנים ארוכות במרכז הזואולוגי הספארי.
ממוזער|אפרת קליפשטיין במוזיאון תל אביב

## לימודים
קליפשטיין, ילידת תל אביב, למדה בשנים 1985 עד 1993 קדרות אובניים ופיסול קרמי במכון האומנותי לפיסול בית שניידרמן. בשנים 1992–1995 השלימה תואר ראשון בגאוגרפיה ופסיכולוגיה באוניברסיטת בן-גוריון. ב-2001 סיימה תואר שני בעיצוב תעשייתי בטכניון. בשנים 1998 - 2003 למדה אמנות ב"מדרשה" - המכללה האקדמית בית ברל.  מתגוררת בגבעתיים.

## קריירה
בשנים 2007 - 2008 הנחתה קליפשטיין סדנאות אמנות במחלקה לעיצוב תעשייתי שבבצלאל.

ב-2013 לימדה פיסול במחלקה הרב-תחומית בשנקר - בית ספר גבוה להנדסה ולעיצוב. מ-2015 היא מרצה על נושאי חתך בתולדות האמנות בזיקה לנושאים עקרוניים באמנות עכשווית בבית הספר לאמנות ותרבות בסיס שבהרצליה ובקתדראות שונות.

כיהנה כאוצרת הראשית של אגף הנוער והחינוך לאמנות ע"ש רות במוזיאון ישראל. 

ניהלה את תוכניות הלימודים בבסיס לאמנות ותרבות.

עבדה שנים ארוכות במרכז הזואולוגי הספארי.

ב-2024 קליפשטיין מונתה כסמנכ"לית בכירה ואוצרת ראשית ברמת הנדיב. בתפקיד זה יזמה מספר פעילויות על מנת לשלב את תושבי האזור ומבקרים אחרים בפעילויות עם תכנים אמנותיים הנקשרים למצאי הגידולים, הצמחיה, בעלי החיים והעצים בגנים המרהיבים והמגוונים בפארק הנדיב. בין המיזמים ניתן למנות את:

* מקלחת יער-Forest Therapy Walk,  מסע של שלוש שעות, לצורך חיבור מרפא עם הטבע ובתוך המרחב הטבעי. זוהי פרקטיקה שפותחה ביפן כמענה ל״מגיפת הסטרס". פרוייקט נוסף הוא סדנת רישום בטבע.
* היא הקימה את קתדרת אדם, טבע, רוח ברמת הנדיב ובמסגרתו קמפוס יום הכולל תכנית שמזמנת מחשבה על יחסי גומלין בין החי, הצומח והדמיון האנושי .
* מרתון רישום וציור בגני רמת הנדיב, עם או בלי הנחייה בו אפשר לפתוח מבט ולצייר את פיסת נוף, או להתמקד בצמח אחד, עם תשומת לב למשחקי אור וצל, לפרופורציה, להירארכיה ולקומפוזיציה.
* חוג יצירה וטבע להורים ולילדים ברמת הנדיב-מסע קסום של גילוי, יצירה וחקר בטבע לכל המשפחה.
* פלא ביער – פעילות למשפחות חינוך ביתי ברמת הנדיב.
* חוג להכרת הטבע לנוער-למפגשים בלתי אמצעים עם הטבע דרך טיול, חקר, משחק, התנסויות מגוונות, רכישת מיומנויות.
* סדנת תבלין וצמחי מרפא בגינות, בשבילים ובשדות-צמחים שיכולים לתמוך בבריאות שלנו.
* בימי מבצע שאגת הארי יזמה את "טבע מהבית" - סדרת מפגשי לייב בזום ברמת הנדיב, להפגת המתח לציבור הרחב.
* סודות הפרחים – סיורי פריחה והתחדשות בסוף האביב.
* הליכות תרבות-מפגשים בטבע עם אנשי תרבות מובילים בתחומם.
* דייט עם פרפרים-סיור להכרת מיני הפרפרים שברמת הנדיב והשתתפות בספירת הפרפרים הגדולה המתקיימת מדי שנה בישראל בתקופת האביב.

## על עבודתה האמנותית
יצירות האמנות של אפרת קליפשטיין מגוונות, מפתיעות, שונות אלה מאלה ואינן מחויבות לסגנון מאחד וקוהרנטי וגם לא נאמנות למדיום אחד. יחד עם זאת יש אפשרות לזהות בהן את כתב ידה של קליפשטיין המתאפיין בעמלנות בשקדנות בתעתוע ובחקר. לפעמים ידמה לצופה שמדובר בתרשימים מדעיים או בניסויים סיסטמטיים, לפעמים ידמה לו שהוא רואה חפץ מציאותי שכלל לא טופל כלומר – רדי מייד. כאשר הצופה מוכן להמתין ולהתעקש הוא מגלה את החדירה של האמנית אל החפץ – חדירה המשלבת הומור ומחשבה עמוקה ואנליטית. המרווח שבין מקרה ותקלה בין מראה אגבי וזניח לבין שיטה סדורה, 'מדעית' ,סיזיפית, ומחמירה יוצר את המתח המייחד את עבודותיה. פסליה, המייצבים שלה, רישומיה והשילוב הסביבתי ביניהם מזכירים מלאכה, סריגה, רקמה, כמו גם את כל האפשרויות המנטליות הנגררות מעיסוקים שכאלה. היא עובדת בחומרים פשוטים זמינים תעשייתיים ולכאורה זניחים ופחותי ערך והיא מקנה להם מראה הדור ונחשב יותר כגון פלסטלינה שנראית כשיש או מהדקים שמקבלים רצף הדור או חוטי חשמל שתוכם הצבעוני מתגלה באמצעות חתוך מוקפד ונעשה אורנמנט. ניתן לומר שהיא מנגידה בין הטבעי למתורבת בין הממשי למתעתע בין המושקע לזניח בין אמנות לכמו-אמנות ומדע לכמו-מדע.

קליפשטיין הציגה תערוכות יחיד בישראל ומחוצה לה, השתתפה בתערוכות קבוצתיות, זכתה בפרסים רבים ויצירותיה מוצגות בין היתר באוספי מוזיאון ישראל, המשכן לאמנות על שם חיים אתר, מוזיאון ינקו דאדא שבעין הוד ועוד.

## רשימת תערוכות
### תערוכות יחיד
* 2022-"להכיר עננים מקרוב", הגלריה עירונית החדשה, רמת השרון. אוצרת: רווית הררי
* 2020 - "בוקר צהריים ערב", משכן האמנים הרצליה. אוצר: רן קסמי אילן
* 2016 - "לא מאוחר מדי", אטלייה שמי, קיבוץ כברי. אוצרת: סמדר שינדלר
* 2010 - "RED WINGED BLACK BIRD" תערוכה ומיצג. משכן לאמנות עין-חרוד
* 2009 - RED WINGED BLACK BIRD", SPACE GALLERY", קליבלנד אוהיו; אוצר: כריסטופר לין (קטלוג)
* OPENING OUT"" ו – "DANCE LINE", שני מיצגים במסגרת שהות אמן (רזידנסי) SPACE GALLERY, קליבלנד, אוהיו
* 2007 - "גם גיבור צריך חיבוק", במסגרת סדרת תערוכות "מרשים", מוזיאון חיפה לאמנות, אוצרת: יהודית מצקל
* 2006 - "סודות", גלריה נגא לאמנות עכשווית, תל אביב
* 2004 - "מגדלור", גלריית תיאטרון תמונע, תל אביב; אוצרת: מרב שין בן-אלון (קטלוג)
* "HANDEL WITH CARE", מוזיאון ינקו דאדא, עין-הוד. אוצרת: רעיה זומר (קטלוג)

### מבחר תערוכות קבוצתיות
* 2024- "גוף הרגש", הגלריה לאמנות ישראלית במרכז ההנצחה קריית טבעון, אוצר: יניב שפירא
* 2023- "כוכב שחור", גלריה מינוס אחת, אוסף "הארץ". אוצרת" הדס מאור
* 2022-"יותר מאחד"- הביאנלה הארצית השמינית לרישום, בית האמנים, ירושלים, אוצרת" אירית הדר
* 2021- "להסתכל רחוק ולנשום עמוק", אטליה שמי, קיבוץ כברי. אוצרת: סמדר שינדלר
* 2018 -"קוד נגד קוד", מוזיאון תל אביב, תל אביב, אוצרת: אירית הדר (קט')
* 2017 -"מעמד ביניים", הגלריה -מכללת אורנים, טבעון, אוצרת: טלי כהן גרבוז
* 2016 -"חוטים וקשרים", אגף הנוער, מוזיאון ישראל, ירושלים; אוצרת: דניאלה שלו

*2015 - "מרכז", גלריה רוזנבאך, ירושלים. אוצרת: נוגה דוידסון
* 2015 - "בסיס ובניין על" "בסיס בית ספר לאמנות ותרבות", הרצליה. אוצרת: שלומית ברויר.
* 2014 - "שותפים", גלריה "שלוש" לאמנות עכשווית, תל אביב. אוצרת: טל אמיתי לביא.
* 2014 "משולש שיקגו", מוזיאון חיפה לאמנות: אוצרת: רותי דירקטור.
* 2013 - "מן המוכן: מאה שנה לרדי-מייד", מוזיאון חיפה לאמנות; אוצרת; רותי דירקטור.
* 2013- "בין לבין", גלריה בית הגפן, חיפה; אוצרים: פריד אבו שקרה, יעלה חזות (קטלוג)
* 2012 - "חדרי הפלאות באמנות עכשווית: מהשתאות להתפכחות", מוזיאון הרצליה לאמנות עכשווית; אוצרות: דליה לוין, גילה רימון, דריה קאופמן.
* 2011 - "אזור חיתוך: תערוכת זוכי פרס עודד מסר לאמן צעיר", הגלריה האוניברסיטאית לאמנות ע"ש גניה שרייבר, אוניברסיטת תל אביב; אוצרת דיאנה דלל (קטלוג)
* 2011- "באופן פורמלי; קו שנוצר על ידי הליכה", מוזיאון חיפה לאמנות אוצרת: רותי דירקטור.
* 2010 - "פסטיבל מוסררה מיקס 10", מוסררה בית הספר לצילום, ניו מדיה, מוזיקה חדשה, תקשורת חזותית ופוטותרפיה ע"ש נגר, ירושלים (קטלוג)
* 2009 - "מעבר לדף; עבודות נייר עכשוויות", בית טיכו, מוזיאון ישראל, ירושלים; אוצרת: רונית שורק
* "מה רוצה פיסול?", הגלריה של "בצלאל", תל אביב; אוצרת: רותי דירקטור.
* 2008 - הבית ברחוב הס 8 תל אביב; אוצרים: רווית הררי ורועי מורדכי.
* "DETAIL", גלריה שלוש לאמנות עכשווית, תל אביב; אוצרות: נירה יצחקי ומיכל שמיר.
* 2007 - הזוכים 2006: תערוכת "זוכי פרסי משרד התרבות והספורט לאמנות", מוזיאון פתח תקווה לאמנות: אוצרת: דרורית גור אריה. (קטלוג)
* "נייר" גלריה נגא לאמנות עכשווית תל אביב.
* "בואה יופי", הגלריה לאמנות, אוניברסיטת חיפה: אוצרת: רותי דירקטור. (קטלוג)
* 2006 - "ללא כותרת", הגלריה לאמנות אוניברסיטת חיפה; אוצרת: רותי דירקטור. (קטלוג)
* 2005 - "ליגה", בית בנמל, נמל תל אביב; אוצרת: גליה יהב.
* 2004 - "מחול אחרון" במסגרת פסטיבל "אמנות הארץ", מתחם תחנת הכוח רדינג, תל אביב; אוצרת: רותי דירקטור.
* 2003 - "אפרת קליפשטיין, אלימה, אריאל שלזינגר", גלריה "המדרשה" לאמנות תל אביב; אוצר: דורון רבינא.
* "נעורים וגעגוע" במסגרת פסטיבל "אמנות הארץ", מתחם תחנת הכוח רדינג, תל אביב; אוצרת: רותי דירקטור.

## פרסים ומלגות נבחרים
* 1998 – 2002 - מלגת הצטיינות, הטכניון – מכון טכנולוגי לישראל.
* 2002 - פרס הצטיינות במחקר ע"ש גרהרד וגרטרוד קרפלוס, הטכניון – מכון טכנולוגי לישראל, חיפה.
* 2003 - פרס הצטיינות ביצירה אמנותית, המדרשה לאמנות, מכללת בית-ברל.
* 2004 - פרס עודד מסר לאמן צעיר. מוזיאון ינקו דאדא, עין הוד.
* 2006 - פרס האמן הצעיר, משרד החינוך והתרבות.
* 2009 - מלגת SWAP, SPACE GALLERY, קליבלנד, אוהיו.

## גלריית עבודות

קובץ:יניב לוי צלם-, 'להחזיק חזק' מתוך התערוכה בסיס ומבנה על- 2015 מראה כללי.jpg|**<nowiki/>'להחזיק חזק' מתוך התערוכה בסיס ומבנה על- 2015**
קובץ:'אלף קשר אל סערה אחת' מוזיאון הרצליה 2012.jpg|**<nowiki/>'אלף קשר אל סערה אחת' מוזיאון הרצליה**
קובץ:צלם רון עמיר Handle with care מוזיאון ינקו דאדא 2004 פרט.jpg|Handle with care מוזיאון ינקו דאדא 2004
קובץ:צלם רון עמיר Handle with care מוזיאון ינקו דאדא 2004 פרט).jpg|Handle with care מוזיאון ינקו דאדא 2004
קובץ:צילמה לנה גומון, 'להחזיק חזק' מתוך התערוכה בסיס ומבנה על 2015- מראה כללי.jpg|**<nowiki/>'להחזיק חזק' מתוך התערוכה בסיס ומבנה על 2015**


## קישורים חיצוניים

* האתר הרשמי של אפרת קליפשטיין
* 
* 
* אפרת קליפשטיין באתר בית הספר בסיס לאמנות ותרבות
* ריאיון עם אפרת קליפשטיין באתר SPACES
* 
* 
* 
* 

קטגוריה:פסלות ישראליות
קטגוריה:פסלים ישראלים
קטגוריה:ציירות ישראליות
קטגוריה:ציירים ישראלים
קטגוריה:בוגרות אוניברסיטת בן-גוריון בנגב
קטגוריה:בוגרי אוניברסיטת בן-גוריון בנגב
קטגוריה:בוגרות המדרשה לאמנות
קטגוריה:בוגרי המדרשה לאמנות
קטגוריה:אוצרות ישראליות
קטגוריה:אמנות גולמית
קטגוריה:עיצוב תעשייתי
קטגוריה:אמנות עכשווית
קטגוריה:ישראליות שנולדו ב-1971
קטגוריה:ישראלים שנולדו ב-1971